**Nr. 106/VIII/3/2024 Data: 15.11.2024**

**Avizat**

**Prim-Procuror**

**Borteș Mihai**

**COMUNICAT DE PRESĂ**

Structura de comunicare din cadrul Parchetului de pe lângă Judecătoria Cluj-Napoca este abilitată să aducă la cunoștința publicului următoarele:

Procurorul de caz din cadrul Parchetului de pe lângă Judecătoria Cluj-Napoca, a dispus în data de 11.11.2024, trimiterea în judecată sub măsura preventivă a arestului la domiciliu, a unui inculpat minor, cercetat sub aspectul săvârșirii infracțiunii de *agresiune sexuală săvârșită asupra unui minor, în formă continuată (6 acțiuni materiale)*, faptă prev. și ped. de art. 2191 alin. (2) din Cod penal, cu aplicarea art. 113 alin. 2 și art. 35 alin. 1 din Codul penal.

În esență, s-a reținut că faptele inculpatului, minor cu vârsta cuprinsă între 14 – 15 ani la momentul săvârșirii infracțiunilor, care în intervalul de timp 30.03.2023 – 21.10.2024 (6 acte materiale), în baza aceleiași rezoluții infracționale, a abordat sub diferite pretexte, 6 persoane vătămate cu vârste cuprinse între 6 și 9 ani, în parcuri pentru copii de pe raza mun. Cluj-Napoca, într-o tabără de zi organizată pe raza jud. Cluj sau într-o toaletă publică aflată într-un parc din mun. Cluj-Napoca iar ulterior, profitând de vârsta fragedă a persoanelor vătămate și raportul de forțe dintre inculpat și acestea, le-a supus pe acestea la acte de natură sexuală.

*Facem precizarea că aceste activități nu pot, în nicio situație, să înfrângă principiul prezumției de nevinovăție.*

**Purtător de cuvânt**

**din cadrul Parchetului de pe lângă Judecătoria Cluj-Napoca,**

***Procuror Florian Bogdan Lucian***